๑

ส่วนที่ 1

#### สภาพทั่วไปและข้อมูลพื้นฐานสำคัญของตำบลดอนตรอ

##### 1. สภาพทั่วไป

**1.1 ที่ตั้ง**

 เทศบาลตำบลดอนตรอ เป็นตำบลหนึ่งในจำนวน 4 ตำบล ของอำเภอเฉลิมพระเกียรติ จังหวัดนครศรีธรรมราช ห่างจากที่ว่าการอำเภอเฉลิมพระเกียรติ ระยะทางประมาณ 2.5 กิโลเมตร

**1.2 อาณาเขตพื้นที่**

 เทศบาลตำบลดอนตรอ มีอาณาเขตพื้นที่ ประมาณ 20.64 ตารางกิโลเมตร หรือประมาณ 12,900 ไร่

**1.3 เขตการปกครอง**

 ทิศเหนือติดต่อกับ ตำบลท่าเรือ อำเภอเมือง ตำบลชะเมา อำเภอปากพนัง

จังหวัดนครศรีธรรมราช

 ทิศตะวันออก ติดต่อกับ ตำบลเชียรเขา อำเภอเฉลิมพระเกียรติ เขตตำบลชะมา

อำเภอปากพนัง จังหวัดนครศรีธรรมราช

ทิศใต้ ติดต่อกับ ตำบลเชียรเขา อำเภอเฉลิมพระเกียรติ

 จังหวัดนครศรีธรรมราช

 ทิศตะวันตก ติดต่อกับ ตำบลสวนหลวง ตำบลทางพูน อำเภอเฉลิมพระเกียรติ

 จังหวัดนครศรีธรรมราช

**1.4 จำนวนหมู่บ้าน**

เทศบาลตำบลดอนตรอ แบ่งเขตการปกครองออกเป็น 5 หมู่บ้าน ดังนี้

|  |  |  |
| --- | --- | --- |
| **หมู่ที่** | **ชื่อหมู่บ้าน** | **ชื่อผู้ใหญ่บ้าน/กำนัน** |
| 1. | บ้านชะเมา - สำทำ | เชาวลิตร สุขเกื้อ (กำนัน) |
| 2. | บ้านประดู่โพรง | นายอุทิศ พลไชย |
| 3. | บ้านดอนตรอ | นายสุพจน์ สุขเกื้อ |
| 4. | บ้านทุ่งคา | นางสมศรี ดวงสุวรรณ์ |
| 5. | บ้านยางยวน | นายกวีวัฒน์ หยูทอง |

**1.5 ประชากร** ประชากรทั้งสิ้น 5,6๑๕ คน แยกเป็น ชาย 2,7๗๖ คน หญิง 2,8๓๙ คน มีความหนาแน่นเฉลี่ย 27๒ คน/ตารางกิโลเมตร มีจำนวนครัวเรือนทั้งหมด 1,๗๓๖ ครัวเรือน (สำนักบริหารการทะเบียน กรมการปกครอง, อำเภอเฉลิมพระเกียรติ: กันยายน 25๖๑)

๒

##### ข้อมูลประชากรตำบลดอนตรอ

|  |  |  |  |
| --- | --- | --- | --- |
| หมู่ที่ | ประชากรชาย | ประชากรหญิง | รวม |
| 1.บ้านชะเมา-สำทำ | 8๐๒ | 7๗๕ | 1,5๗๗ |
| 2.บ้านประดู่โพรง | 4๐๕ | 4๒๐ | 8๒๕ |
| 3.บ้านดอนตรอ | 4๗๒ | 4๘๒ | 9๕๔ |
| 4.บ้านทุ่งคา | ๓๓๖ | 33๖ | 6๗๒ |
| 5.บ้านยางยวน | 7๖๑ | 82๖ | 1,5๘๗ |
| **รวม** | **2,7๗๖** | **2,8๓๙** | **5,6๑๕** |

(สำนักบริหารการทะเบียน กรมการปกครอง, อำเภอเฉลิมพระเกียรติ: กันยายน 25๖๑ )

 **2. สภาพทางเศรษฐกิจ**

 2.1 ประชากรในตำบลดอนตรอส่วนใหญ่ประกอบอาชีพเกษตรกรรม ทำนาข้าว ไร่นาสวนผสม และบางส่วนออกไปรับจ้างนอกพื้นที่

 อาชีพหลัก อาชีพเกษตรกรรม (ทำนา)

 อาชีพรอง รับจ้าง

 2.2 หน่วยธุรกิจในเขตตำบลดอนตรอ

 ปั้มน้ำมันและก๊าซ จำนวน 3 แห่ง

 โรงสี จำนวน 13 แห่ง

 ตลาดสด จำนวน 3 แห่ง

##### ข้อมูลเศรษฐกิจและการประกอบอาชีพของประชากร

ตารางแสดงการประกอบอาชีพของประชากรในตำบล แยกเป็นรายหมู่บ้าน

|  |  |  |
| --- | --- | --- |
| ครัวเรือนที่ประกอบอาชีพ | หมู่ที่ / จำนวน | รวม |
| 1 | 2 | 3 | 4 | 5 |
| 1. อาชีพทำสวน (ครัวเรือน) | - | - | - | - | 4 | 4 |
| 2. อาชีพทำนา (ครัวเรือน) | 255 | 150 | 120 | 50 | 300 | 845 |
| 3. อาชีพรับจ้าง (คน) | 183 | 33 | 300 | 34 | 30 | 580 |
| 4. อาชีพค้าขาย (ครัวเรือน) | 13 | 18 | 32 | 10 | 15 | 138 |
| 5. อาชีพเลี้ยงสัตว์ (ครัวเรือน) | 58 | 59 | 13 | 20 | 119 | 269 |
| 6. อาชีพรับราชการ (ครัวเรือน) | 6 | 8 | 13 | 6 | 18 | 51 |

**3. สภาพทางสังคม**

 3.1 การศึกษา

 โรงเรียนประถมศึกษา จำนวน 1 แห่ง

๓

ศูนย์พัฒนาเด็กเล็ก จำนวน ๒ แห่ง

 ระบบเสียงตามสาย จำนวน 8 แห่ง

 ศูนย์ถ่ายทอดเทคโนโลยี จำนวน 1 แห่ง

 ที่อ่านหนังสือพิมพ์ประจำหมู่บ้าน/ห้องสมุดประชาชน จำนวน 3 แห่ง

 3.2 สถาบันและองค์กรศาสนา

 ⮚ วัด/สำนักสงฆ์ จำนวน 3 แห่ง

 ⮚ ศาลเจ้า จำนวน 1 แห่ง

 3.3 การสาธารณสุข

 🟅 โรงพยาบาลส่งเสริมสุขภาพประจำตำบล/หมู่บ้าน จำนวน 1 แห่ง

 🟅 สถานพยาบาลเอกชน จำนวน 2 แห่ง

 🟅 ร้านขายยาแผนปัจจุบัน จำนวน 3 แห่ง

 อัตราการใช้ส้วมซึม จำนวน 100 เปอร์เซ็นต์

 3.4 ขนบธรรมเนียมประเพณี พิธีกรรม

 🟅 ประเพณีวันเข้าพรรษา เดือน 8 ประชาชนโดยเฉพาะผู้ปกครองที่มีบุตรชายที่มีอายุเข้าเกณฑ์อุปสมบทจะนำบุตรไปบวชที่วัดในท้องถิ่นหรือวัดใกล้เคียง เพื่อเป็นการตอบแทนบุญคุณพ่อแม่อย่างน้อย 1 พรรษา บางครอบครัวผู้หญิงที่บนบานเอาไว้จะบวช (ชี) แก้บนหรือบวชด้วยศรัทธา 3 วัน 5 วัน ก็จะถือโอกาสบวชถือศีล ในช่วง นี้

 🟅 ประเพณีวัดสารท เดือน 10 ถือปฏิบัติด้วยศรัทธามาแต่ดึกดำบรรพ์ โดยถือคติว่าปลายเดือน 10 ของแต่ละปี เป็นระยะที่พืชพันธุ์ธัญญาหารในท้องถิ่นออกผลในช่วงที่ชาวเมือง ซึ่งล้วนแล้วแต่เป็นเกษตรกรชื่นชมยินดี ช่วงหนึ่งพุทธศาสนิกชนในท้องถิ่นนิยมนำขนมพอง ลา ไปทำบุญบังสกุล ตามพิธีทางพุทธศาสนา อุทิศส่วนกุศลไปให้พ่อแม่ ปู่ย่า ตา ยาย พี่น้อง ลูกหลานที่ล่วงลับไปแล้ว ลูกหลานญาติพี่น้องที่ไปอยู่ที่อื่นจะพากันกลับบ้านเพื่อทำบุญร่วมกันถือเป็นวันรวมญาติ โดยเฉพาะจังหวัดนครศรีธรรมราช เป็นจังหวัดเดียวในประเทศไทยที่จัดงานเดือน 10 ยิ่งใหญ่ที่สุด

 🟅 ประเพณีชักพระ (ลากพระ) เดือน 11 เป็นประเพณีที่สืบทอดกันมาแต่โบราณ กระทำกันในวันแรม 1 ค่ำ เดือน 11 โดยมีเรือพระทั้งทางบกและทางน้ำ มีการประกวดพนมพระ จัดงานอย่างสนุกสนาน วันนี้ผู้คนนิยมทำขนมต้ม ขนมปัด ไปถวายพระและแขวนที่พนมพระด้วย ในตอนเช้าตรู่พุทธศาสนิกชนจะต้องจัดอาหารคาวหวาน ผลไม้ ขนมต้มไปตักบาตร เรียกว่า “ตักบาตรเทโว”

 🟅 ประเพณีลอยกระทง (วันเพ็ญเดือน 12 ) บางแห่งเรียกว่าลอยโคม มีการจัดดอกไม้ ธูปเทียน ตัดผม ตัดเล็บมือ เล็บเท้าและสตางค์ใส่ลงในกระทง หรือแพหลายรูปแบบลงลอยน้ำ เชื่อกันว่าถ้ากระทงลอยไปไกลชีวิตจะราบรื่น ถ้ากระทงคว่ำเชื่อว่าเป็นว่าเป็นสิ่งไม่ดี

๔

วัฒนธรรมและประเพณีที่เปลี่ยนแปลงไปหรือขาดการสืบทอด วัฒนธรรมและประเพณีในชุมชนมีมากมายหลายอย่าง บางอย่างสามารถอนุรักษ์ให้สืบทอดต่อๆกันมาได้ แต่บางอย่างขาดการสืบทอด การเปลี่ยนแปลงและขาดหายไป ด้วยเหตุบ้านเมืองเจริญขึ้นและทันสมัยมีการใช้วัสดุสำเร็จรูปกลายเป็นเรื่องของเศรษฐกิจไป ประเพณีต่างๆ ที่ขาดการสืบทอดเช่น

 - การเล่นสะบ้าในวันสงกรานต์

 - กาหลอในงานศพ

 - รำโทนต่างๆ

 - การว่าเพลงบอกในเทศกาลสงกรานต์

 - มโนราห์โรงครู

 - การก่อเจดีย์ทราย

 - การทำขวัญข้าว

 - การไถนาด้วยวัว ควาย

 การตั้งถิ่นฐานบ้านเรือน

 รูปแบบดั้งเดิม

 เป็นกลุ่มบ้านเรือนที่อยู่ชิดติดกันหลายๆหลัง ส่วนใหญ่เป็นบ้านเครือญาติ ลักษณะบ้านเรือนเป็นเรือนไม้ใต้ถุนสูง ปูด้วยกระดานหรือฟาก กั้นด้วยไม้หรือจาก มุงด้วยกระเบื้องดินเผา หรือกระเบื้องซีเมนต์หรือมุงด้วยจากตามมาตรฐานของครอบครัว

 รูปแบบใหม่

 กลุ่มบ้านเริ่มกระจัดกระจายไปอยู่ในพื้นที่เศรษฐกิจและใกล้เส้นทางคมนาคมเป็นบ้านสองชั้น ชั้นล่างก่ออิฐถือปูน ชั้นบนเป็นบ้านไม้ และบ้านชั้นเดียวก่ออิฐถือปูนทั้งหลัง ส่วนใหญ่มุงกระเบื้องลอนทั้งนั้น

 วัฒนธรรมและประเพณีที่ดำรงรักษาไว้หรืออนุรักษ์ฟื้นฟูขึ้นมาใหม่

 วัฒนธรรมและประเพณีของท้องถิ่นในชุมชน โดยเฉพาะตำบลดอนตรอ อำเภอเฉลิมพระเกียรติ จังหวัดนครศรีธรรมราช ชุมชนเห็นความสำคัญเกี่ยวกับวัฒนธรรม และประเพณีเป็นอย่างยิ่ง เพราะเป็นเอกลักษณ์ของแต่ละชุมชน และเป็นเอกลักษณ์ประจำชาติ ถือเป็นทุนทางสังคมที่สร้างความเข้มแข็งให้กับชุมชนตำบลดอนตรอ ตระหนักถึงเรื่องนี้อยู่เสมอ จึงได้จัดให้มีกิจกรรมต่างๆเกี่ยวกับวัฒนธรรมและประเพณีโดยตลอด ดังนี้

 ประเพณีวันขึ้นปีใหม่ กลุ่มชนในเขตตำบลดอนตรอ นิยมไปทำบุญตักบาตรที่วัด หรือจุดนัดหมายและร่วมจัดงานรื่นเริงต่างๆเพื่อความสุข ความเป็นสิริมงคลแก่ตนเองและครอบครัว

 ประเพณีวันมาฆบูชา (วันเพ็ญเดือน3) พุทธศาสนิกชนในเขตตำบลดอนตรอ จะนำดอกไม้ธูปเทียนไปเวียนเทียนที่วัดโดยพร้อมเพรียงกัน

 ประเพณีวันสงกรานต์เดือน 5 ชาวบ้านเรียกกันว่า “วันว่าง” ถือเป็นวันกตัญญูผู้สูงอายุ ผู้มีพระคุณผู้ที่เราเคารพนับถือ ถือเป็นวันปีใหม่ของไทย นิยมไปอาบน้ำและรดน้ำดำหัวขอพรจากผู้ใหญ่ มอบของขวัญ ทำบุญเลี้ยงพระ จำเริญอายุผู้สูงอายุ และเล่นสาดน้ำสงกรานต์ของพวกหนุ่มสาวเป็นการสนุกสนานวันหนึ่งด้วย

๕

ประเพณีวันวิสาขบูชา (วันเพ็ญเดือน 6) พุทธศาสนิกชนนิยมนำดอกไม้ธูปเทียนไปเวียนเทียนที่วัดและประเพณีอีกอย่างหนึ่ง คือประเพณีแห่ผ้าขึ้นธาตุเป็นประเพณีสืบทอดกันมาช้านานโดยพุทธศาสนิกชนร่วมกันจัดผ้าขาว ผ้าเหลือง ผ้าแดง แล้วแห่แหนช่วยกันจับชายผ้าเดินตามถนนเป็นขบวนนำเข้าสู่วัดพระธาตุแล้วเอาผ้าโอบฐานเจดีย์พระบรมธาตุ ประชาชนในอำเภอเฉลิมพระเกียรติ โดยเฉพาะผู้เฒ่าผู้แก่ในตำบลดอนตรอจะเข้าร่วมขบวนแห่เป็นประจำทุกปี

 ระบบการช่วยเหลือกัน ในท้องถิ่นตำบลดอนตรอ มีธรรมเนียมหลายอย่างแสดงออกถึงความมีน้ำใจช่วยเหลือกัน เพราะสภาพความเป็นอยู่เต็มไปด้วยการพึ่งพาอาศัยซึ่งกันและกัน เมื่อบ้านผู้ใดตกทุกข์ได้ยากก็มักจะเกื้อกูลให้ความช่วยเหลือทุกวิถีทางไม่ทอดทิ้งให้ฝ่าฟันอุปสรรคด้วยตนเองอย่างโดดเดี่ยว กิจกรรมในระบบนี้จะเป็นไปในรูปของการไหว้วานหรือออกปาก คล้ายคลึงกับการลงแขกของภาคกลาง เช่น ออกปากไถนา ออกปากดำนา ออกปากเกี่ยวข้าว และออกปากหามเรือน เป็นต้น

 ระบบทางเศรษฐกิจ เป็นระบบที่มีความสัมพันธ์กันทางด้านการค้าขายแลกเปลี่ยนสิ่งของกับเงินตรา โดยเฉพาะในท้องถิ่นที่มีการประกอบอาชีพเกษตรกรรมเป็นส่วนใหญ่ มีผลผลิตจากการทำนาข้าว พืชสวน พืชไร่ การประมง จะนำผลผลิตที่เหลือจากบริโภคออกจำหน่ายโดยมีพ่อค้าแม่ค้าคอยรับซื้อ

**4. การบริการพื้นฐาน**

 4.1 การสื่อสารและโทรคมนาคม

 - โทรศัพท์สาธารณะ จำนวน 3 แห่ง

 - อินเตอร์เน็ตตำบล จำนวน 1 แห่ง

 4.2 การไฟฟ้า

 ทุกครัวเรือนมีไฟฟ้าใช้

 4.3 แหล่งน้ำธรรมชาติ

 - บึง หนอง และอื่นๆ จำนวน 2 แห่ง

4.4 แหล่งน้ำที่สร้างขึ้น

 - ฝาย จำนวน 1 แห่ง

 - บ่อน้ำตื้น จำนวน 314 แห่ง

 - บ่อบาดาล จำนวน ๕ แห่ง

 - ประปาหมู่บ้าน จำนวน ๕ แห่ง

 4.5 การคมนาคม

 ตำบลดอนตรอเป็นตำบลที่มีการคมนาคมสะดวก เพราะมีถนนสายหลักและเชื่อมโยงกันเป็นส่วนใหญ่ มีถนนสายหลักที่สำคัญ 1 สาย คือทางหลวงแผ่นดินหมายเลข 4104 ถนนสายนครศรีฯ – สงขลา และมีถนนสายต่างๆในเขตพื้นที่ตำบลดอนตรอ

 - ถนนคสล. จำนวน 13 สาย

 - ถนนลาดยาง จำนวน 1 สาย

 - ถนนลูกรัง จำนวน 3 สาย

๖

- ถนนหินคลุก จำนวน 30 สาย

 - ถนนหินผุ จำนวน - สาย

 - ถนนดิน จำนวน 1 สาย

 - สะพานคสล. จำนวน 7 สะพาน

 - สะพานไม้ จำนวน 1 สะพาน

**5. ข้อมูลอื่นๆ**

 5.1 ทรัพยากรธรรมชาติในพื้นที่

 ทรัพยากรดินในเขตพื้นที่ตำบลดอนตรอ เหมาะแก่การเพาะปลูก

 5.2 การรวมกลุ่มของประชาชน

 - กลุ่มอาชีพ จำนวน 5 กลุ่ม ได้แก่

1. กลุ่มทำนา 2. กลุ่มเลี้ยงสัตว์

3. กลุ่มข้าวซ้อมมือ 4. กลุ่มข้าวหลาม 5. กลุ่มเกษตรกร

 - กลุ่มออมทรัพย์ จำนวน 4 กลุ่ม ได้แก่

1. กลุ่มกองทุนหมู่บ้าน 2. กลุ่มสัจจะ

3. สถาบันการเงินบ้านใต้หล้า 4.กลุ่มออมทรัพย์บ้านทุ่งคา

 - กลุ่มอื่นๆ จำนวน 4 กลุ่ม ได้แก่

1. กลุ่มทำน้ำยาอเนกประสงค์ 2. กลุ่มปุ๋ยหมัก

3. ร้านค้าชุมชน 4. กลุ่มขายของริมทาง

**6. ศักยภาพในตำบล**

 6.1 สภาพด้านการบริหาร

 การบริหารของเทศบาลตำบลดอนตรอ โดยฝ่ายบริหาร คือ นายกเทศมนตรี ซึ่งได้รับการคัดเลือกจากประชาชนโดยตรง ซึ่งมีหน้าที่กำหนดนโยบาย แนวทางการบริหาร การพัฒนาท้องถิ่น และตอบสนองความต้องการของประชาชนในพื้นที่

ลักษณะการบริหารงานของเทศบาลตำบลดอนตรอ

6.2.1 การบริหารงานโดยคำนึงถึงความพอใจสูงสุด ของประชาชนในท้องถิ่นเป็นสำคัญ

6.2.2 ความต้องการของประชาชน (ประชาคม) เป็นตัวกำหนดทิศทางในการให้บริการ และ

ตอบสนองความต้องการของประชาชน

6.2.3 สร้างความโปร่งใสในการบริหารงาน โดยการใช้ประชาชนในท้องถิ่นเข้ามามีส่วนร่วม

ในการบริหารงาน ของเทศบาล ประกอบด้วย ผู้แทนประชาคมหมู่บ้าน กำนัน ผู้ใหญ่บ้าน ผู้ทรงคุณวุฒิในพื้นที่ และองค์กรเอกชนต่างๆ

6.3 โครงสร้างการบริหารงานของเทศบาลตำบลดอนตรอ

 6.3.1 ฝ่ายบริหารเทศบาลตำบลดอนตรอ ประกอบด้วย

 1. นายวัชร สุขเกื้อ นายกเทศมนตรี

๗

2. นายสุนทร เกิดศรีเหล็ก รองนายกเทศมนตรี

 3. นางสาวอุบลรัตน์ สุขเกื้อ รองนายกเทศมนตรี

 6.3.2 ฝ่ายสภาเทศบาลตำบลตำบล ประกอบด้วย

 1. นางพรพิศ รัตนบุษย์ ประธานสภาเทศบาลตำบล

 2. นายภิรมย์ ประทุมทอง รองประธานสภาเทศบาลตำบล

 3. นางนุชรี สุดแก้ว เลขานุการสภาเทศบาลตำบล

 สมาชิกสภาเทศบาลตำบลดอนตรอ

 1. นางพรพิศ รัตนบุษย์ สมาชิกสภาเทศบาล เขต 1

 2. นายสุริยะ เสนปิ่น สมาชิกสภาเทศบาล เขต 1

 3. นางจรัสวรรณ วัฒนศรี สมาชิกสภาเทศบาล เขต 1

 4. นายสุชาติ พลไชย สมาชิกสภาเทศบาล เขต 1

 5. นายเค ดวงใหญ่ สมาชิกสภาเทศบาล เขต 1

 6. นายเดชวิทย์ อินทร์ทอง สมาชิกสภาเทศบาล เขต 1

 7. นายเสน่ห์ ทองเงิน สมาชิกสภาเทศบาล เขต 2

 ๘. นายวิสุทธิ์ ชูดำ สมาชิกสภาเทศบาล เขต 2

 ๙. นายอนันต์ มีพฤกษ์ สมาชิกสภาเทศบาล เขต 2

 1๐. นายภิรมย์ ประทุมทอง สมาชิกสภาเทศบาล เขต 2

 1๑. นายเจษฎา ด้วงคง สมาชิกสภาเทศบาล เขต 2

6.4 ศักยภาพของเทศบาลตำบลดอนตรอ

6.4.1 จำนวนบุคลากร จำนวน 3๓ คน

ตำแหน่งในสำนักปลัด จำนวน 2๒ คน

 ตำแหน่งในส่วนกองคลัง จำนวน 6 คน

 ตำแหน่งในกองช่าง จำนวน 4 คน

 พนักงานส่วนตำบล จำนวน 1๘ คน

ลูกจ้างประจำ จำนวน 2 คน

พนักงานจ้างตามภารกิจ จำนวน 7 คน

 พนักงานจ้างทั่วไป จำนวน 6 คน

 6.4.2 ระดับการศึกษาของบุคลากร

 มัธยมศึกษา / อาชีวศึกษา จำนวน 12 คน

 ปริญญาตรี จำนวน 1๔ คน

 ปริญญาโท จำนวน 7 คน

 ………………………………………………